Kempen (Landkreis Heidkreis)

Kempen () is en lütten Oort in de Gemeen Neenkerken in’n Landkreis Heidkreis, Neddersassen. Binnen de Gemeen höört de Oort to de polietsche Oortschop Jillhorn.

 Geografie 

De Oort liggt in de Lümbörger Heid. Dat Water ut dat Rebeed flütt över över Drögenbeek un Mehlandsbeek na de Wiedau hen af.

De Naveröörd sünd Liest in’n Noorden, Königshoff un Sprengel in’n Noordoosten, Jillhorn in’n Oosten, Jilbern in’n Süden, Delsen un Brochdörp in’n Süüdwesten un Schworgen in’n Noordwesten.

 Historie 

 Verwaltungsgeschicht 

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Kempen in’n Kanton Soltau höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Neenkerken in’n Kanton Wasra.

De Oort hett vör 1852 to de Amtsvaagdie Neenkerken in dat Amt Rodenborg tohöört, denn von 1852 bet 1859 to dat Amt Snevern un von 1859 bet 1885 to dat Amt Soltau. Na 1885 weer dat in’n Kreis Soltau. 1977 is dat Deel von’n Landkreis Soltau-Fambossel worrn, de 2011 den Naam Landkreis Heidkreis kregen hett.

De Oort hett von öllers bi de Gemeen Jillhorn mit bihöört, de an’n 1. März 1974 mit de Gemeenreform in Neddersassen Deel von de Gemeen Neenkerken worrn is. Sietdem is Kempen binnen de Gemeen Deel von de Oortschop Jillhorn, de en egen Oortsvörsteiher hett.

 Inwahnertall 

 Religion 

Kempen is evangeelsch-luthersch präägt un höört to dat Kaspel von de Bartholomäus-Kark in Neenkerken.

För de Kathoolschen is de St.-Maria-von’n-hilligen-Rosenkranz-Kark in Soltau tostännig.

 Kultur 

En Denkmaal för de Fullenen ut de twee Weltkrieg’ steiht in Jillhorn.Onlineprojekt Gefallenendenkmäler

 Verenen 

Schüttensport warrt in’n Schüttenvereen Jillhorn-Sprengel dreven.

 Weertschop un Infrastruktur 

För Kempen is de freewillige Füürwehr Jillhorn mit tostännig.

 Verkehr 

Dör Kempen löppt de Landsstraat 171, de in’n Noordoosten över Sprengel un Schüllern na Snevern geiht un in’n Süüdwesten na Delsen bi Neenkerken an de Bundsstraat 71 ran. Lüttjere Straten gifft dat na Schworgen un Jillhorn.

De nächste Autobahn is de Autobahn 7 (Afsnidd Hamborg–Hannover). De Opfohrt 43a Snevern liggt so 18 Kilometer in’n Oosten von Kempen an de B 3.

De nächste Bahnhoff is so bi acht Kilometer wied weg in’n Noordoosten de Bahnhoff Snevern an de Heidbahn.

 Scholen 

De Kinner ut Kempen gaht na de Grundschool Neenkerken.

 Footnoten 

Kategorie:Oort
Kategorie:Landkreis Heidkreis